बिखरे-बिखरे बादल छाने से दिन का 2 डिग्री बढ़ा पारा
मंगलवार को आसमान में बिखरे-बिखरे बादल छाए रहे इससे दिन का तापमान बीते रोज की तुलना में 2.1 डिग्री सेल्सियस बढ़ गया। तापमान बढ़ने से लोगों को गर्मी का अहसास होता रहा।
मौसम विज्ञानी डॉ. अनुपम काश्यपि के अनुसार अभी ऐसे ही बिखरे-बिखरे बादल छाए रहेंगे जिसके कारण रात का तापमान भी बढ़ेगा। शहर में दिन भर धूप की लुकाछिपी चलती रही। मौसम विभाग के अनुसार सोमवार को अधिकतम तापमान 31.6 डिग्री सेल्सियस तथा न्यूनतम तापमान 10.6 डिग्री सेल्सियस दर्ज किया गया था। मंगलवार को अधिकतम तापमान 33.5 डिग्री सेल्सियस दर्ज किया गया जो सामान्य से 2.8 डिग्री सेल्सियस अधिक है। न्यूनतम तापमान 11.8 डिग्री सेल्सियस दर्ज किया गया जो सामान्य से 1.8 डिग्री सेल्सियस कम है।
hin_Deva hin_Deva hin_Deva